মাদ্রাজ হাইকোর্টের মাদুরাই বেঞ্চ তিরুনেলভেলির পারিবারিক আদালতের রায়ের বিপরীতে গিয়ে বলেছে, একজন নারী-পুরুষ দীর্ঘদিন এক সঙ্গে থাকলেই সেটা বিয়ের প্রমাণ হিসেবে গ্রাহ্য করা হবে। এই পারিবারিক আদালতে এক মহিলা বিবাহ বিচ্ছেদের মামলা দায়ের করেন। কিন্তু আদালত তাঁকে বিবাহ বিচ্ছেদে অনুমতি দেয়নি, এই অজুহাতে যে তাঁর বিয়েই হয়নি। কারণ, তার কোনও প্রমাণই নেই। যদিও সেই মহিলা তাঁর স্বামীর সঙ্গে তোলা ছবি আদালতে জমা দিয়েছেন। এছাড়া একুশ বছরের বিবাহিত জীবনে তাঁর দুটি সন্তানও রয়েছে। কিন্তু নিম্ন আদালতের সেই বিচারক সেগুলোকে বিয়ের প্রামাণ্য হিসেবে গ্রাহ্য করতে অস্বীকার করেন।